Source: http://docplayer.fi/9924642-Maarayksen-54-b-2014-perustelut-ja-soveltaminen.html
Timestamp: 2018-11-16 12:51:56+00:00
Document Index: 3979516

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Määräyksen 54 B/2014 perustelut ja soveltaminen - PDF
Download "Määräyksen 54 B/2014 perustelut ja soveltaminen"
1 1 (54) Määräyksen 54 B/2014 perustelut ja soveltaminen Määräys viestintäverkkojen ja -palvelujen varmistamisesta sekä viestintäverkkojen synkronoinnista MPS 54 B/2014
2 MPS 54 B/ (54) SISÄLLYS A-OSA KESKEISET MUUTOKSET JA MUUTOSHISTORIA Muutokset Yleiset muutokset Vaihtosuuntaajat Varavoimalaitokset Viestintäverkon synkronointi Muutoshistoria... 4 B-OSA PYKÄLÄKOHTAISET PERUSTELUT JA SOVELTAMISOHJEET... 6 Luku 1 Yleiset säännökset Määräyksen tarkoitus Soveltamisala Yleinen teletoiminta Soveltamisalan yleiset rajaukset Soveltamisala tilapäisessä tarjonnassa tai kapasiteetissa Soveltamisala avoimissa WLAN-verkoissa Soveltamisala radiotoiminnassa Synkronoinnin soveltamisala Määritelmät Yleinen puhelinpalvelu Tekstiviestipalvelu Internetyhteyspalvelu Sähköpostipalvelu Joukkoviestintäpalvelu Muu viestintäpalvelu Viestintäverkon tai palvelun komponentti Siirtotie Siirtojärjestelmän komponentti Liityntäverkko Koaksiaalikaapelipohjainen kaapelitelevisioverkko Kuitukaapelipohjainen kaapelitelevisioverkko Matkaviestinverkon peruspeiton tukiasema Kiinteistötukiasema Varateholähde N+1 -varmistus Taajama Luku 2 Tärkeysluokittelu Tärkeysluokittelu Tärkeysluokittelukriteerien soveltaminen yleisesti Viestintäverkon tai -palvelun komponenttikohtaiset tärkeysluokittelun perusteet Maantieteellisen vaikutusalueen kriteerit Käyttäjämäärän käyttö tärkeysluokittelun perusteena Yleisen puhelinpalvelun ja internetyhteyspalvelun käyttäjämäärä Sähköpostipalvelun käyttäjämäärä Joukkoviestintäpalvelun käyttäjämäärä antennivastaanotossa Joukkoviestintäpalvelun käyttäjämäärä kiinteissä verkoissa Yleinen puhelinpalvelu, joka tarjotaan internet-yhteyden päällä Tärkeysluokittelun ylläpito ja dokumentointi Luku 3 Laitteistovarmistukset, reittivarmistukset ja jäähdytyksen varmistaminen Laitteistovarmistukset Varmistusten toteuttaminen Toisiaan varmistavien komponenttien sijoittelu... 26
3 MPS 54 B/ (54) 5.3 Laitteistovarmistusten ylläpito ja dokumentointi Reittivarmistukset Reittivarmistusten ylläpito ja dokumentointi Jäähdytyksen varmistaminen Siirtojärjestelmien jäähdytyksen varmistamisen vaatimukset Jäähdytyksen varmistusten ylläpito ja dokumentointi Luku 4 Tehonsyöttö ja tehonsyötön varmistaminen Tehonsyötön varmistaminen Varateholähteen varmistusajan pidentäminen Siirrettävien varavoimalaitosten liitäntämahdollisuus Laitetilan sijaintiin ja ominaisuuksiin liittyvät varavoimalaitoksen käyttöongelmat Maanpäällistä joukkoviestintäverkkoa koskevat poikkeukset Matkaviestinverkon peruspeiton tukiasemien ja niitä palvelevien siirtojärjestelmän komponenttien tehonsyötön varmistaminen Siirtojärjestelmän komponenttien tehonsyötön varmistaminen Varateholähteet asiakaskiinteistöissä n suosituksia tehonsyötön varmistamiseen Tehonsyöttöjärjestelmien suunnittelu ja valvonta Varateholähteet Varateholähteen toimintakunnon ja kapasiteetin riittävyyden tarkistaminen Varateholähteen mitoitusperiaate sekä viestintäverkon tai -palvelun toiminnan turvaamiseksi tarvittavat laitteet tai järjestelmät Varateholähteen käytön priorisointi Akustot UPS-laitteet Tasasuuntaajat Vaihtosuuntaajat Varavoimalaitokset Varavoimalaitosten mitoitus Siirrettävät varavoimalaitokset Suunnitelma tehonsyötön varmistamisesta siirrettävillä varavoimalaitoksilla Telepäätelaitteen tehonsyöttö Luku 5 Fyysinen suojaaminen Laitetilojen suojaaminen Siirtojärjestelmien fyysisen suojaamisen vaatimukset Kulunvalvonta Laitetilojen rakenne Olosuhdehälytykset Siirtotiet Luku 6 Viestintäverkon synkronointi Taajuussynkronoinnin toteuttaminen Synkronointikellojen vaatimukset taajuus-synkronoinnissa Synkronoinnin ylläpito ja dokumentointi Luku 7 Voimaantulosäännökset Voimaantulo ja siirtymäsäännökset Tiedonsaanti ja julkaiseminen D-OSA LAINSÄÄDÄNTÖ Määräyksen lainsäädäntöperusta Muut asiaan liittyvät säännökset VIITELUETTELO LIITELUETTELO... 54
4 MPS 54 B/ (54) A-OSA Keskeiset muutokset ja muutoshistoria 1 Muutokset Tämän osan tarkoituksena on antaa määräyksen käyttäjälle tietoa määräyksen merkittävimmistä muutoksista verrattuna tätä määräystä edeltäneisiin velvoitteisiin ja suosituksiin. 1.1 Yleiset muutokset Määräyksestä on poistettu viranomaisverkkoihin liittyvät vaatimukset, koska tietoyhteiskuntakaari [1] ei anna lle valtuuksia asettaa viranomaisverkkoja koskevia varmistamisvaatimuksia. Määräyksen soveltamisalan rajauksista on poistettu mobiilivastaanottoon tarkoitettu maanpäällisen digitaalisen televisioverkon lähettimet, koska ko. verkon toimilupaa ei enää ole. Määräykseen on lisätty vaatimukset pitää ajan tasalla ja dokumentoida laitteistovarmistukset, reittivarmistukset, jäähdytyksen varmistukset ja laitetilojen fyysinen suojaaminen. Määräykseen on tehty lukuisia tyyliopillisia muutoksia, joiden tarkoituksena on määräyksen luettavuuden ja ymmärrettävyyden parantaminen. 1.2 Vaihtosuuntaajat Määräyksen 14 :ssä on vaihtosuuntaajille asetettu vastaava N+1 -varmistusvaatimus kuin on esim. tasasuuntaajilla. 1.3 Varavoimalaitokset Määräyksen 15 :ään on kiinteille varavoimalaitoksille lisätty niiden koekäyttövaatimus. 1.4 Viestintäverkon synkronointi Määräyksen 19, 20 ja 21 pykälissä on esitetty vaatimukset viestintäverkon synkronoinnille ja sen dokumentoinnille. Vastaavat asiat olivat aikaisemmin määräyksissä 26 D/2008 M ja 41 D/2009 M. 2 Muutoshistoria : Tärkeysluokittelu- ja varmistusvaatimukset ovat ajan mittaan tarkentuneet laissa ja määräyksissä. Vuosina oli voimassa Telehallintokeskuksen määräyksiä, jotka pohjautuivat vanhoihin Posti- ja lennätinhallituksen Puhelinverkkojen rakennemääräyksiin (nk. Vihreä kirja). Nykyisen määräyksen 54 alaan kuuluvia asioita määrättiin kolmessa eri Telehallintokeskuksen ja sittemmin n määräyksessä eri versioineen: määräyksessä 27 televerkkojen rakenteesta edellytettiin, että teleyritys ylläpitää luetteloa omista tärkeistä ja erittäin tärkeitä kohteistaan ja määrättiin mm. puhelinkeskusten kahdentamisesta
5 MPS 54 B/ (54) ja siirtoteiden varatievaatimuksista. Määräys koski tuolloin vain puhelin- ja datasiirtoverkkoja. Määräyksessä 30 televerkkojen tehonsyötöstä asetettiin vaatimuksia tärkeiden ja erittäin tärkeiden teleasemien tai järjestelmien tehonsyötön varmistamiselle. Vuonna 1999 annettiin oma määräys 48 teleyritysten tilojen ja televerkkojen fyysisestä suojaamisesta, joka nimensä mukaisesti sisälsi vaatimuksia mm. rakenteellisesta suojauksesta, lukituksista, kulunvalvonnasta ja olosuhdevalvonnoista määräyksen 27 mukaisesti määritellyille tärkeille ja erittäin tärkeille kohteille : Vuonna 2003 määräyksiä uusittiin melko perusteellisesti lainsäädäntöpohjan uudistumisen takia. Perustuslakiuudistuksen takia yleisiä vaatimuksia nostettiin paljon lain tasolle ja määräyksiä tiivistettiin jättämällä pois kuvailevia osuuksia, joissa ei ollut varsinaisia velvoitteita. Olennainen muutos varmistamisvaatimusten kannalta oli se, että niin viestintämarkkinalaki kuin määräykset muutettiin lähtökohtaisesti teknologianeutraaleiksi, mikä tarkoitti sitä, että myös joukkoviestintäverkot tulivat määräysten piiriin. Tarkennettuja vaatimuksia ei kuitenkaan joukkoviestintäverkoille laadittu ja kaapelitelevisioverkon vaatimuksissa viitattiin pääsääntöisesti standardeihin. Määräysjaottelu oli varmistamisen kannalta edelleen sama eli määräyksessä 27 määrättiin tärkeysluokittelusta ja varatiejärjestelyistä, määräyksessä 30 tehonsyötön varmistamisesta ja määräyksessä 48 fyysisestä suojaamisesta. Määräyksessä 27 D/2003 erotettiin tärkeysluokittelussa neljä eri ryhmää eli erittäin tärkeät ja tärkeät siirto- ja välitysjärjestelmät ja erittäin merkittävät ja merkittävät keskittimet, tukiasemat ja vastaavat. Merkittävyyden arviointia tarkennettiin jo puhelin- ja dataverkoissa liittymä- tai tilaajamäärien, matkaviestinverkon puhekanavien ja 2 Mbit/s -yhteyksin lukumäärän perusteella. 54/2008 M: Vuonna 2008 koottiin määräyksien 27, 30 ja 48 asiat yhteen määräykseen 54 viestintäverkkojen ja -palvelujen varmistamisesta. Tässä uudistuksessa luotiin vanhalta pohjalta 5-portainen tärkeysluokittelu ja tarkennettiin tärkeysluokittelun perusteet eri verkoissa ja -palveluissa. Tärkeysluokittelu perustui aikaisempaa selkeämmin siihen, mitä viestintäpalvelua ja kuinka suurta käyttäjämäärää tai maantieteellistä aluetta komponentti palvelee. Eri verkkotekniikoita käytiin tärkeysluokittelussa aikaisempaa tarkemmin läpi ja myös varmistamisvaatimuksia tarkennettiin. Varmistusvaatimuksia nostettiin tehonsyötön ja varateiden osalta, mutta myös lievennyksiä tehtiin. 54/2008 M 54 A/2012 M: Tärkeysluokituksiin tehtiin merkittäviä muutoksia. Olennaisimmat muutokset määräyksen vaatimuksissa tehtiin matkaviestinverkon tehonsyötön varmistusajoissa. Määräyksessä ei enää annettu erilaisia velvoitteita matkaviestinverkkojen GSM ja UMTS -tekniikoille. Käytännössä aiempi määräyksen 54/2008 M sisältämä UMTS -verkon tukiasemien varmistusajan lievennys (15 minuuttia) poistettiin ja eri tekniikoilla toteutettujen matkaviestinverkkojen tukiasemiin sovellettiin nyt lähtökohtaisesti kolmen tunnin varmistusaikoja. LTE ja mobiili-wimax -verkkojen tukiasemille asetettu varmistusvelvoite lievennettiin 15
6 MPS 54 B/ (54) minuuttiin, jotta uutta tekniikkaa saataisiin joustavammin käyttöön. Lisäksi matkapuhelinverkon tehonsyötön varmistusvaatimuksia kevennettiin taajamissa niiden tukiasemien osalta, jotka on sijoitettu muihin kuin varsinaisiin telekiinteistöihin. Taajamien ulkopuolella, missä tukiasemaverkko on harvempi ja yleinen sähköverkko haavoittuvampi, matkapuhelinverkon varmistusvaatimuksia taas osittain tiukennettiin. Koaksiaalikaapelipohjaisille ja kuitukaapelipohjaisille kaapeli-tv -verkoille lisättiin omat tekniikkakohtaiset tärkeysluokitukset, jotka soveltuivat verkkoihin aikaisempia joukkoviestintäpalvelun tai internet-yhteyspalvelun yleiskriteereitä paremmin. Käytännössä koaksiaalikaapelipohjaisen verkon varmistusvaatimukset lievenivät. Uutena asiana määräykseen otettiin vaatimus jäähdytyksen varmistamisesta tärkeysluokissa 1 ja 2. Tehonsyötön varmistamisessa otettiin määräyksen tässä versiossa käyttöön teknologianeutraali termi varateholähde, kun aikaisemmin asetettiin velvoitteita vain akustolle. Varavoimalaitoksen liitäntämahdollisuuden (kojevastakkeen) toteuttamistapaa täsmennettiin, jotta varavoimakoneiden käyttöönotto olisi sähköverkon häiriötilanteissa entistä sujuvampaa ja helpompaa. Fyysisen suojaamisen vaatimuksiin lisättiin tärkeysluokassa 3 valvontavelvoite laitetiloihin tunkeutumisen havaitsemisesta. Vaatimus lisättiin tietoturvan parantamiseksi. Siirtoteiden kaivu- ja asennustöiden tekemiseen annettiin velvoite noudattaa standardia SFS-EN Määräystä ei enää sovellettu avoimiin WLAN-verkkoihin. Määritelmissä korvattiin laajakaistapalvelu internet-yhteyspalvelulla, jota käytettiin myös muissa määräyksissä. Kyseessä oli pelkkä termin muutos, kyseisen viestintäpalvelun sisältö ja merkitys eivät muuttuneet. B-OSA Pykäläkohtaiset perustelut ja soveltamisohjeet Tässä osassa kuvataan pykäläkohtaisesti annettujen velvoitteiden tausta ja tarkoitus. Lisäksi tässä osassa annetaan määräyksen käyttäjille soveltamisohjeet velvoitteiden noudattamisesta. Luku 1 Yleiset säännökset Tässä luvussa käsitellään määräyksen luvussa 1 annettuja velvoitteita.
7 MPS 54 B/ (54) 1 Määräyksen tarkoitus Määräyksen tarkoitus on turvata yleisten viestintäverkkojen ja -palvelujen toiminta häiriötilanteissa sekä asettaa yleisten viestintäverkkojen synkronoinnin vaatimukset. Viestintäverkkoihin ja -palveluihin kohdistuvia häiriötilanteita voivat olla esim. viestintäverkon tai palvelun komponenttien laiterikot, komponenttien välisten yhteyksien kaapelikatkot, komponenttien/laitetilan jäähdytyslaitteiden laiterikot, komponenttien tehonsyöttöjärjestelmien laiterikot, yleisen sähköverkon sähkökatkot, laitetiloihin murtautuminen ja laitetiloissa olevien viestintäverkon tai -palvelun komponenttien tahallinen vaurioittaminen tai viestiliikenteen häirintä/salakuuntelu, ilkivalta, tulipalo, vesivahinko, tulva jne. Viestintäverkkojen ja -palvelujen toiminta häiriötilanteissa pyritään turvaamaan määräyksen vaatimuksilla, joilla viestintäverkkoihin vaaditaan rakentamaan erilaisia varmistusmekanismeja. Nämä varmistusmekanismit ovat sitten viestintäverkoissa valmiina kun häiriö kohdistuu niihin. Varmistusten rakentaminen viestintäverkkoihin etukäteen on tärkeää, koska häiriön sattuessa ei yleensä ole aikaa tai mahdollisuutta enää tehdä varmistuksia niin, että häiriö ei vaikuttaisi viestiliikenteeseen. Määräyksen tarkoituksena on myös varmistaa, että verkkotekniikasta riippumatta synkronointia edellyttävissä viestintäverkoissa ja sovelluksissa synkronointi toteutetaan siten, että viestintäyhteyksien virheettömyydelle ja laadulle asetetut vaatimukset täyttyvät. Viestintäverkkojen puutteellinen synkronointi aiheuttaa virheitä siirrossa ja sitä kautta viestintäyhteyksissä. 2 Soveltamisala Tässä määräyksen pykälässä esitetään määräyksen soveltamisala ja siihen tehdyt rajaukset. 2.1 Yleinen teletoiminta Määräystä sovelletaan yleiseen teletoimintaan, eli teleyritykseen, jolla tarkoitetaan tietoyhteiskuntakaaren [1] 3 :n mukaan sitä, joka tarjoaa verkkopalvelua tai viestintäpalvelua ennalta rajaamattomalle käyttäjäpiirille. Määräystä sovelletaan myös merkitykseltään vähäiseen teletoimintaan, josta ei ole tietoyhteiskuntakaaren [1] 4 :n mukaista teletoimintailmoitusvelvollisuutta. Verkkopalvelu määritellään tietoyhteiskuntakaaren [1] 3 :ssä ja sillä tarkoitetaan palvelua, jossa teleyritys tarjoaa omistamaansa tai muulla perusteella hallussaan olevaa viestintäverkkoa käytettäväksi viestien siirtoon tai jakeluun. Verkkopalvelua tarjoavasta teleyrityksestä käytetään tietoyhteiskuntakaaressa myös nimitystä verkkoyritys. Viestintäverkkoja ovat lain mukaan toisiinsa liitetyistä johtimista sekä laitteista muodostuvat järjestelmät, jotka on tarkoitettu viestien siirtoon tai
8 MPS 54 B/ (54) jakeluun johtimella, radioaalloilla tai muulla sähkömagneettisella tavalla. Sellaiset viestintäverkot, joita käytetään viestintäpalvelujen tarjontaan ennalta rajaamattomalle käyttäjäpiirille, ovat lain mukaan yleisiä viestintäverkkoja ja ne viestintäverkot, joita käytetään pääasiassa televisioja radio-ohjelmistojen tai muun kaikille vastaanottajille samanlaisena välitettävän aineiston siirtoon tai lähettämiseen, taas ovat lain mukaan joukkoviestintäverkkoja. Viestintäverkot ovat siis sekä kohdeviestintään että joukkoviestintään tarjottavia verkkoja. Määräys soveltuu siten esimerkiksi kiinteään ja langattomaan puhelinverkkoon (niin piiri- kuin pakettikytkentäiseenkin), kaapelitelevisioverkkoon, maanpäälliseen digitaaliseen televisioverkkoon ja analogiseen radioon. Viestintäpalvelulla tarkoitetaan tietoyhteiskuntakaaren [1] 3 :n mukaan "palvelua, joka muodostuu kokonaan tai pääosin viestien siirtämisestä viestintäverkossa sekä siirto- ja lähetyspalvelua joukkoviestintäverkossa. Olennaista viestintäpalvelun määritelmässä on se, että teleyritys osallistuu palveluntarjoajana teknisesti viestien siirtoon tai lähettämiseen. Myös joukkoviestintäverkoissa määräys soveltuu verkkopalvelun tarjoamiseen eli palveluun, joka mahdollistaa televisio- ja radioohjelmistojen välittämisen ja lähettämisen. Määräys soveltuu myös viestintäpalveluun, jolla tarkoitetaan ohjelmistojen siirtopalvelua. Verkkoja viestintäpalvelun tarkkaa rajanvetoa joukkoviestintäverkoissa ei ole määritelty sitovasti. Olennaista on huomata, että kanavayhtiöiden toiminta on viestintäpalvelua ja teletoimintaa siltä osin kuin se koskee teknistä siirtoa ja tarjolla pitoa. Asiaa käsitellään tarkemmin määritelmien yhteydessä, B-osan kohdassa 3.5). 2.2 Soveltamisalan yleiset rajaukset Määräys ei koske ennalta rajatulle käyttäjäpiirille tarjottavia verkko- tai viestintäpalveluja tai sisältöpalveluja. Uusissa palveluissa joudutaan usein tulkitsemaan, onko palvelu ylipäätään viestintäpalvelu tai onko käyttäjäpiiri ennalta rajattu. Tulkintaratkaisut on tehtävä kokonaisarviointina tapauskohtaisesti 1. Sisältöpalveluina soveltamisalan ulkopuolelle jäävät esimerkiksi internetsivujen sisällöt, keskustelupalstat ja televisio- ja radioohjelmistojen sisältö. 2.3 Soveltamisala tilapäisessä tarjonnassa tai kapasiteetissa Määräystä ei sovelleta viestintäverkkojen tai -palvelujen tilapäiseen tarjontaan tai tilapäiseen kapasiteettiin, kuten esimerkiksi lyhytaikaisen tapahtuman ajaksi alueelle lisättyihin joukkoviestintäverkon lähettimiin tai matkaviestinverkon kapasiteettitukiasemiin. Tilapäisellä tarkoitetaan tavallisesti enintään kolmen kuukauden yhtenäistä ajanjaksoa. 1 on julkaissut verkkosivuillaan tulkintaohjeita teletoiminnasta ja teleyrityksistä: stajateleyrityksista.html
9 MPS 54 B/ (54) 2.4 Soveltamisala avoimissa WLAN-verkoissa Määräystä ei sovelleta avoimiin WLAN-verkkoihin. Avoimilla WLAN-verkoilla tarkoitetaan tyypillisesti esimerkiksi kaupunkiverkkoja tai muita WLANpalvelualueita, joissa ei tarjota liittymiä käyttäjille näiden asuin- tai toimipaikkaan. Nämä ovat luonteeltaan täydentäviä niihin kiinteisiin tai matkaviestinverkon internet-yhteyspalveluihin nähden, joita käyttäjät tilaavat kiinteään sijaintipaikkaan kotiinsa tai toimipaikkaan tai matkaviestinverkon liittymään. WLAN-palvelualueiden varmistaminen ei siten ole välttämätöntä käyttäjien perusluonteisten palveluiden turvaamiseksi. Näiden verkkojen tarjonta on usein yleishyödyllistä tai pienimuotoista toimintaa ja varmistaminen voi olla tarjoajille verraten raskasta suhteessa verkkojen yleiseen merkitykseen. 2.5 Soveltamisala radiotoiminnassa Määräystä ei sovelleta radiotoiminnan harjoittajiin, joiden toimiluvan mukainen väestöpeitto on alle 90 %. Näissä tapauksissa viestintäpalvelujen käyttäjien määrä on toistaiseksi niin pieni, ettei palvelujen yhteiskunnallinen merkitys ole kovin merkittävä ja toisaalta tarkoituksena ei ole asettaa kohtuuttomia vaatimuksia pienille teleyrityksille. 2.6 Synkronoinnin soveltamisala Taajuussynkronointia koskevia vaatimuksia sovelletaan kohdeviestintäverkkoihin ja joukkoviestintäverkkojen siirtoyhteyksiin. Aika/vaihe-synkronoinnin osalta synkronointitiedon siirto verkon välityksellä on toteutettavissa vasta arviolta muutamien vuosien kuluessa. Niin sanottujen yhden taajuuden verkkojen (SFN) aika/vaihesynkronoinnissa GNSS-järjestelmiin perustuva menettely on ainoa tällä hetkellä käytettävissä oleva vaihtoehto. Aika/vaihe-synkronointia ei tästä syystä toistaiseksi sisällytetä määräyksen soveltamisalaan, mutta määräyksen seuraavan päivityksen yhteydessä aika/vaihe-synkronointia koskevien vaatimusten sisällyttäminen määräykseen tulee tarkastella uudelleen. 3 Määritelmät Tässä määräyksen pykälässä kuvataan määräyksessä käytetyt määritelmät. Määräyksessä ei määritellä uudestaan tietoyhteiskuntakaaressa [1] määriteltyjä käsitteitä ja toisaalta määritelmät on laadittu niin, etteivät ne ole ristiriidassa lain määritelmien kanssa. 3.1 Yleinen puhelinpalvelu Tähän määräykseen on sisällytetty tietoyhteiskuntakaaresta [1] löytyvä yleisen puhelinpalvelun määritelmä, koska määräyksessä käytetty termi muu viestintäpalvelu (ks. B-osan kohta 3.6) on määritelty muiden määritelmäpykälässä listattujen palvelumääritelmien avulla.
10 MPS 54 B/ (54) Tietoyhteiskuntakaaren [1] 3.1 :n 42 kohdan mukaan yleisellä puhelinpalvelulla tarkoitetaan viestintäpalvelua, jonka avulla voidaan soittaa ja vastaanottaa kotimaan- ja ulkomaanpuheluja kansallisessa tai kansainvälisessä numerointisuunnitelmassa olevan numeron avulla. Lain yleisperusteluissa on esitetty, että määritelmä vastaa yleispalveludirektiivin 2 artiklan yleisesti saatavilla olevan puhelinpalvelun määritelmää. Sillä tarkoitetaan yleisesti saatavilla olevaa palvelua, jonka avulla voidaan ottaa ja vastaanottaa suoraan tai välillisesti kotimaanpuheluja tai kotimaan- ja ulkomaanpuheluja kansallisessa tai kansainvälisessä numerointisuunnitelmassa olevan numeron tai numeroiden avulla. Yleinen puhelinpalvelu voi olla teknisesti piiri- tai pakettikytkentäinen. Olennaista määritelmässä on mahdollisuus sekä soittaa että vastaanottaa puheluita kansainväliseen E.164 standardiin perustuvalla puhelinnumerolla. Sanalla yleinen viitataan siihen, että kysymyksessä on yleisesti saatavilla oleva palvelu eli ennalta rajaamattomalle käyttäjäpiirille tarjottu palvelu. Yleiselle puhelinpalvelulle asetetut vaatimukset pätevät riippumatta siitä, missä verkossa palvelua tarjotaan (muissakin kuin PSTN/ISDN- tai matkaviestinverkoissa). Siten myös kaksisuuntainen VoIP-puhelinpalvelu katsotaan yleiseksi puhelinpalveluksi. Markkinoilla on tarjolla myös muihin kuin puhelinnumeroihin perustuvia puhelupalveluja, joista voi vain joko soittaa siten, että soittajan numerona näkyy puhelinnumero tai joihin voi vastaanottaa puheluita yleisen puhelinverkon numerolla. Tällaiset palvelut eivät ole yleisiä puhelinpalveluja, mutta ne voivat olla viestintäpalveluja tai puhelinverkossa tarjottavia palveluja. Pelkkä puheluiden vastaanottomahdollisuus tai pelkkä mahdollisuus soittaa puhelu ovat säädännön termein viestintäpalveluja, eivät yleisiä puhelinpalveluja. Tämän määräyksen palveluryhmittelyssä yksisuuntaiset puhepalvelut ovat muita viestintäpalveluja. Nämä yleisen puhelinpalvelun ja viestintäpalvelun tulkinnat ovat johdonmukaisesti vakiintuneita n teknisessä ohjeistuksessa ja tapausratkaisuissa. Kattava analyysi VoIP-palvelujen lainsäädännöllisestä arvioinnista löytyy n VoIP-kannanotosta [2]. 3.2 Tekstiviestipalvelu Tekstiviestipalvelulla tarkoitetaan tässä määräyksessä matkaviestinverkossa tarjottavaa viestintäpalvelua, jonka avulla voidaan lähettää ja vastaanottaa lyhytsanomia, jotka sisältävät vain aakkosnumeerisia merkkejä ja erikoismerkkejä. Tekstiviestipalvelusta käytetään usein nimeä SMS-palvelu eli Short Message Service. Palvelun tekninen toteutus on määritelty 3GPP:n spesifikaatiossa TS [3].
11 MPS 54 B/ (54) Tekstiviestejä on teknisesti mahdollista välittää myös kiinteän puhelinverkon liittymiin ja esimerkiksi n numerointimääräyksessä 32 [4] tämä mahdollisuus on otettu huomioon. Tämän määräyksen kannalta tekstiviestintää kiinteän puhelinverkon liittymiin voidaan kuitenkin pitää marginaalisena ja määräys koskee siksi vain puhtaasti matkaviestinverkossa välitettävää tekstiviestipalvelua. 3.3 Internetyhteyspalvelu Tähän määräykseen on sisällytetty laista löytyvä internetyhteyspalvelun määritelmä, koska määräyksessä käytetty termi muu viestintäpalvelu (ks. B-osan kohta 3.6) on määritelty muiden määritelmäpykälässä listattujen palvelumääritelmien avulla. Internetyhteyspalvelulla tarkoitetaan tietoyhteiskuntakaaren [1] 3.1 :n 3 kohdan mukaan viestintäpalvelua, jonka avulla voidaan muodostaa yhteys internetiin siellä tarjolla olevien palvelujen käyttämiseksi. Lain esitöissä (HE 221/2013) todetaan, että internetyhteyspalvelulla tarkoitetaan esimerkiksi tilaajan päätelaitteen, kuten modeemin ja julkisen internetin välistä yhteyttä. Määritelmä kattaa tiedonsiirron liittymästä julkiseen internetiin ja yhteyden kannalta pakolliset palvelut, kuten IP -osoitteiden hallinnan. Olennaista on, että internetyhteyspalvelu kattaa asiakkaan pääsystä internetiin sen osuuden, jota palvelua tarjoava teleyritys pystyy hallinnoimaan. Internetyhteyden päällä tarjottavat palvelut, kuten sähköposti tai internetpuhelinpalvelut eivät kuulu internetyhteyspalveluun, vaan ovat erillisiä viestintäpalveluja riippumatta siitä, tarjoaako niitä sama vai eri teleyritys. n tulkinnan mukaan internetyhteyden kannalta pakollisia palveluja eli internetyhteyspalveluun sisältyviä palveluja ovat ainakin resolverinimipalvelu (DNS) ja DHCP-palvelu. Internetyhteyspalvelun määritelmä on teknologianeutraali ja kattaa siten niin kiinteät kuin langattomatkin liittymät. Esimerkkejä kiinteistä internetyhteyspalveluista ovat mm. xdsl-, kaapelimodeemi-, valokuitu- ja kiinteistöliittymät ja langattomista internetyhteyspalveluista taas matkaviestinliittymien datapalvelut ja WLAN-verkot. 3.4 Sähköpostipalvelu Sähköpostipalvelulla tarkoitetaan tässä määräyksessä sähköpostiviestien lähettämis-, välittämis- tai vastaanottopalvelua, joka käyttää internetin nimipalvelua eli DNS-palvelua viestien välittämiseen. Sähköpostipalvelun periaatekuva, eri toiminnot ja toimintojen välillä käytettäviä protokollia on esitetty kuvassa 1. Sähköpostin lähettämispalvelulla tarkoitetaan palvelua, jossa asiakas lähettää viestin palveluntarjoajan lähetyspalvelimen (MSA) kautta. Välittämispalvelulla tarkoitetaan palvelua, jossa sähköpostiviesti vastaanotetaan, (käsitellään) ja lähetetään edelleen asiakkaan kanssa sovittuun kohteeseen. Vastaanottopalvelulla tarkoitetaan palvelua, jossa
12 MPS 54 B/ (54) asiakkaan sähköpostiviestit vastaanotetaan vastaanottopalvelimelle (MDA) ja toimitetaan asiakkaan sähköpostilaatikkoon. Kuva 1. Sähköpostipalvelun periaatekuva. Lähtevällä sähköpostiliikenteellä tarkoitetaan asiakkailta lähteviä sähköpostiviestejä, jotka välitetään palveluntarjoajan lähetyspalvelimien (MSA) kautta sähköpostin välityspalvelimille (MTA). Saapuvalla sähköpostiliikenteellä taas tarkoitetaan asiakkaille saapuvia sähköpostiviestejä, jotka välitetään palveluntarjoajan vastaanottopalvelimien (MDA) kautta asiakkaiden sähköpostilaatikoihin (MS). 3.5 Joukkoviestintäpalvelu Joukkoviestintäpalvelun määritelmä on johdettu tietoyhteiskuntakaaren [1] 3 :ssä olevasta joukkoviestintäverkon määritelmästä (ks. B-osan kohta 2.1). Tässä määräyksessä joukkoviestintäpalvelun määritelmän tarkoitus on erityisesti määritellä toimivuuden häiriötilanteiden vakavuusluokittelua varten joukkoviestintäverkossa tarjottavien televisio- ja radio-ohjelmistojen ja näihin ohjelmistoihin liittyvien oheis- ja lisäpalvelujen vastaanottajien
13 MPS 54 B/ (54) potentiaalinen lukumäärä, joten määritelmästä on jätetty pois "muu vastaanottajille samanlaisena välitettävä aineisto", jotta ei synny tulkintaongelmia suhteessa julkisessa internetissä tarjottaviin sisältöihin. Tällaisia sisältöpalveluja ovat esimerkiksi televisioyhtiöiden internetissä tarjoamat televisio-ohjelmapalvelut tai VoD (Video on Demand) -palvelut. Joukkoviestintäpalvelujen toimivuuden häiriötilanteiden vakavuusluokittelussa täytyy pystyä arvioimaan ohjelmistojen potentiaalinen vastaanottajamäärä, mutta joukkoviestinnän välittämiseen vaikuttavat häiriötilanteet liittyvät pääsääntöisesti verkkopalveluun, joka mahdollistaa ohjelmistojen välittämisen. Häiriöt saattavat toki liittyä myös viestintäpalveluun, jolla tarkoitetaan televisio- ja radio-ohjelmistojen välittämiseen tarkoitetussa verkossa ohjelmien siirtämistä tai lähettämistä eli ohjelmistojen siirtopalveluja. Viestintäpalvelun tarjoajia joukkoviestintäverkoissa ovat ohjelmistotoimilupien haltijat. Tekninen viestintäpalvelu on erotettava tarkasti ohjelmistojen sisällöstä, jonka sääntely ei kuulu tämän määräyksen soveltamisalaan. Liitteessä 1 on esitetty esimerkkinä joukkoviestintäpalvelun tekninen rajaus siirrettäessä televisiopalvelu DVB-T- ja/tai DVB-C-verkkopalvelun avulla ohjelmatoimijalta katsojalle. Muita esimerkkejä joukkoviestintäverkkojen verkkopalveluista ovat mm. DVB-T2-, ULA- ja IPTV-lähetyspalvelut. Joukkoviestintäpalvelun teknisen rajauksen kannalta oleellisinta ei ole millä joukkoviestintäverkkotekniikalla televisio- tai radio-ohjelmisto välitetään ohjelmatoimijalta katsojalle tai kuinka moni eri toimija joukkoviestintäpalvelun välittämiseen osallistuu. Teknisen rajauksen kannalta tärkeintä on, että joukkoviestintäpalvelu ulottuu ohjelmatoimijan luovutusrajapinnasta vastaanottajan vastaanottorajapintaan asti ja tätä on havainnollistettu esimerkillä liitteessä 1 olevassa kuvassa. 3.6 Muu viestintäpalvelu Muuhun viestintäpalveluun on koottu kaikki ne palvelut, jotka ovat tietoyhteiskuntakaaren [1] tarkoittamia viestintäpalveluja ja jotka eivät kuulu mihinkään muuhun tässä määräyksessä määriteltyyn palveluryhmään. Ryhmittely perustuu siihen, että näiden palvelujen toimivuuden häiriötilanteet eivät ole käyttäjien viestintämahdollisuuksien kannalta yhtä kriittistä kuin muiden määriteltyjen palveluryhmien. Esimerkkejä muista viestintäpalveluista ovat multimediaviesti-, WAP-, PoCja pikaviestipalvelut (IM), push- -palvelut (jota mahdollisesti tarjoaa muu kuin sähköpostipalvelun tarjoaja ja johon ei siis sisälly kaikkia kohdassa 3.4 todettuja sähköpostipalvelun toiminnallisuuksia), sekä yleisen puhelinpalvelun määritelmän (ks. B-osan kohta 3.1) ulkopuolelle jäävät viestintäpalvelun määritelmän täyttävät puhepalvelut kuten yksisuuntaiset VoIP-palvelut (joista on mahdollista vain soittaa tai vain vastaanottaa puheluita yleisestä puhelinverkosta tai joista ei ole ollenkaan pääsyä yleiseen puhelinverkkoon).
14 MPS 54 B/ (54) Kun arvioidaan sitä, onko palvelu ylipäätään viestintäpalvelu vai joku muu palvelu, joka ei kuulu lainkaan tietoyhteiskuntakaaren soveltamisalaan, oleellista on se, että palvelun tarjoaja siirtää 2 viestejä viestintäverkossa. Asiaa ei ole tässä dokumentissa mahdollista kuvata täysin tyhjentävästi, koska palvelukonseptit kehittyvät koko ajan ja lainsäädännön soveltuvuus on ratkaistava tapauskohtaisesti. n vakiintuneista tulkintaperiaatteista 3 voi todeta ainakin sen, että puhtaita vertaisverkkopalveluja ei ole tulkittu viestintäpalveluiksi, koska palveluntarjoaja ei niissä osallistu viestien siirtämiseen (kuten signalointiin tai palvelimen ylläpitoon). 3.7 Viestintäverkon tai palvelun komponentti 3.8 Siirtotie Viestintäverkon tai -palvelun komponentilla tarkoitetaan tässä määräyksessä verkkoelementtiä, laitetta tai tietojärjestelmää, joista viestintäverkko tai -palvelu muodostuu tai jota se hyödyntää. Viestintäverkon tai -palvelun komponentteja ovat esimerkiksi matkaviestinkeskus, tukiasemaohjain, tukiasema, tekstiviestikeskus, laajakaistakeskitin, nimipalvelin, verkon pääsynhallinnasta vastaava palvelin, kytkin, reititin, SIP-sovelluspalvelin, älyverkon komponentti, DVB- T-verkon pää- ja täytelähetin tai DVB-T2-verkon lähetin. Viestintäverkon tai -palvelun komponentilla ei tarkoiteta siirtoteitä tai laitteen tai verkkoelementin osia, kuten matkaviestinkeskuksen prosessoriyksiköitä. Mikäli jokin toiminto (esimerkiksi nimipalvelinohjelmisto) on hajautettu usealle eri laitteelle, katsotaan kukin laite omaksi komponentikseen. Siirtoteillä tarkoitetaan tässä määräyksessä tiedonsiirtoon käytettäviä metallijohtimia, optisia kuituja ja sähkömagneettisia aaltoja. Siirtoteiden fyysisiä rakenteita ovat erilaiset kaapelit, kaapelien asentamiseen, jatkamiseen ja kytkemiseen tarvittavat rakenteet sekä radiosiirtoteiden edellyttämät mastot ja antennit. 3.9 Siirtojärjestelmän komponentti Siirtojärjestelmän komponenteilla tarkoitetaan tässä määräyksessä viestintäverkon komponentteja, joiden avulla muodostetaan sähköisten viestien siirtoon tarkoitettuja yhteyksiä. Tällaisia komponentteja ovat esimerkiksi siirtoverkon SDH- ja ATM-solmut, WDM-laitteet, vahvistimet ja toistimet. Siirtojärjestelmän komponentteihin luetaan kuuluvaksi myös kaapelitelevisioverkon vahvistimet. Siirtojärjestelmän komponenttien 2 On huomattava, että esimerkiksi pikaviestipalveluissa on ratkaistava tapauskohtaisen toteutuksen perusteella, onko kysymyksessä ylipäätään lain tarkoittama viestintäpalvelu vai esimerkiksi puhdas vertaisverkkopalvelu, jossa ei ole lainkaan keskitettyjä palvelimia, joilla palveluntarjoaja osallistuisi viestien välittämiseen. 3 on julkaissut verkkosivuillaan tulkintaohjeita teletoiminnasta ja teleyrityksistä: stajateleyrityksista.html
15 MPS 54 B/ (54) määritelmä kattaa myös pakettikytkentäisen verkon laitteet, kuten reitittimet, kytkimet ja vastaavat. Määritelmää käytetään määräyksessä tehonsyötön varmistuksen ja fyysisen suojaamisen velvoitteiden tarkentamiseen siirtojärjestelmien osalta Liityntäverkko Liityntäverkolla tarkoitetaan tässä määräyksessä asiakaskiinteistöjen sisäisen viestintäverkon ja teleyrityksen alue- tai runkoverkon välistä yleisen viestintäverkon osaa. Määritelmää on käytetty mm. määräyksen 17 :ssä siirtoteiden asennusvaatimusten määrittelyssä. Esimerkiksi kiinteän internetyhteyspalvelun liityntäverkko muodostuu esim. asiakaskiinteistön ja katujakamon tai vastaavan välisestä talokaapelista, katujakamosta sekä sen ja laajakaistakeskittimen välisestä yhteydestä ja laajakaistakeskittimestä sekä sen ja alueverkon solmun välisestä yhteydestä. Esimerkiksi UMTS-verkon liityntäverkko muodostuu esim. matkaviestimen ja tukiaseman välisestä radioyhteydestä ja tukiasemasta sekä sen ja tukiasemaohjaimen välisestä kiinteästä yhteydestä (langallinen tai langaton) Koaksiaalikaapelipohjainen kaapelitelevisioverkko Koaksiaalikaapelipohjaisella kaapelitelevisioverkolla tarkoitetaan tässä kaapelitelevisioverkkoa, jonka liityntäverkon siirtoteitä on ainakin osin toteutettu koaksiaalikaapelilla. Määritelmää käytetään kaapelitelevisioverkon tärkeysluokittelussa siihen, että koaksiaalitekniikalla toteutetulle liityntäverkolle asetetaan erilaiset tärkeysluokittelun käyttäjämääräkriteerit kuin esimerkiksi kuitutekniikalla toteutetuille liityntäverkoille Kuitukaapelipohjainen kaapelitelevisioverkko Kuitukaapelipohjaisella kaapelitelevisioverkolla tarkoitetaan tässä määräyksessä kaapelitelevisioverkkoa, jonka siirtotiet on toteutettu pelkästään valokuidulla. Käytännössä tällaisia verkkoja ovat siis sellaiset kaapelitelevisioverkot, joissa valokuitu on tuotu kiinteistön talojakamoon tai huoneistoihin asti Matkaviestinverkon peruspeiton tukiasema Matkaviestinverkolla tarkoitetaan tässä määräyksessä pääasiassa kohdeviestintään käytettävää viestintäverkkoa, jossa päätelaitteen yhteys viestintäverkkoon on toteutettu vapaasti etenevien radioaaltojen välityksellä. Matkaviestinverkon peruspeiton tukiasemia tässä määräyksessä ovat niiden matkaviestinverkkojen tukiasemat, joissa verkkopalvelun tarjoaminen edellyttää tietoyhteiskuntakaaren [1] 6 :n tarkoittamaa verkkotoimilupaa.
16 MPS 54 B/ (54) Tähän joukkoon kuuluvat siis mm. GSM, UMTS ja LTE-tekniikoilla (tai niiden laajennuksilla) toteutettujen matkaviestinverkkojen tukiasemat. Matkaviestinverkkotekniikoita luokitellaan usein niin sanottuihin sukupolviin eli generaatioihin niiden tarjoaman tiedonsiirtokyvyn mukaan. Toisen sukupolven (eli 2G) matkaviestinverkkotekniikoihin lasketaan vakiintuneesti esimerkiksi GSM-, GPRS- ja EDGE-tekniikat. Kolmannen sukupolven (eli 3G) matkaviestinverkkotekniikoita ovat esimerkiksi UMTS ja HSPA. Neljänteen sukupolveen (eli 4G) kuuluvien matkaviestinverkkotekniikoiden joukko ei ole vielä täysin vakiintunut, koska nämä tekniikat kehittyvät vielä. Matkaviestinverkon peruspeiton tukiasemilla tarkoitetaan eri matkaviestintekniikoilla toteutettujen matkaviestinverkkojen tukiasemia, joiden avulla huolehditaan siitä, että verkon palvelut ovat käytettävissä tietyllä alueella. Toisin sanoen peruspeiton tukiaseman vikaantuminen aiheuttaa matkaviestinverkon peittoalueeseen aukon. Matkaviestinverkon peruspeiton tukiasemilla ei kuitenkaan tarkoiteta seuraavia tukiasemaratkaisuja: asiakasyrityksen kanssa erikseen sovitut tukiasemaratkaisut, matkaviestinverkon peruspeiton laatua parantavat ratkaisut, esim. rakennuksen sisäpeittoa tai palvelukapasiteettia parantavat ratkaisut, 3.14 Kiinteistötukiasema Kiinteistötukiasemalla tarkoitetaan tässä määräyksessä tukiasemaa, jonka tarvitsema laitetila sijaitsee muuhun käyttötarkoitukseen kuin yleisen teletoiminnan harjoittamiseen tarkoitetussa rakennuksessa ja jonka antenni sijaitsee pääsääntöisesti tämän rakennuksen ulkopinnalla (seinällä tai katolla). Tällaisia rakennuksia ovat esimerkiksi asuin-, toimisto- tai liikerakennukset, joista on vuokrattu laitetilaa teleyrityksen käyttöön. Kiinteistötukiaseman antenni voi sijaita myös eri rakennuksen ulkopinnoilla kuin missä varsinaiset tukiasemalaitteet ja/tai niiden tehonsyöttö sijaitsevat tai esimerkiksi pylväsmastossa ja niin edelleen. Tällaiset antennien sijaintipaikat ovat kiinteistötukiaseman määritelmän mukaisesti kuitenkin poikkeustapauksia. Määritelmää on käytetty määräyksen 8 :ssä matkaviestinverkon peruspeiton tukiasemien tehonsyötön varmistamisvaatimuksia määriteltäessä (taulukko 2, alaviite 6) Varateholähde Varateholähteellä tarkoitetaan tässä määräyksessä laitteistoa tai järjestelmää, jolla viestintäverkon tai palvelun komponenttien keskeytymätön tehonsyöttö varmistetaan sekä tehonsyöttölaitteiden vikojen että yleisen sähköverkon sähkökatkosten varalta.
17 MPS 54 B/ (54) Määritelmä on teknologianeutraali ja varateholähde voidaan toteuttaa esimerkiksi akustojen, UPS-laitteiden, polttokennojärjestelmien tai muiden tekniikkaratkaisujen avulla. Edellytyksenä kuitenkin on, että valittu järjestely on riippumaton varsinaisten tehonsyöttölaitteiden vikatilanteista ja yleisen sähköverkon sähkökatkoksista ja tehonsyöttö on keskeytymätöntä N+1 -varmistus 3.17 Taajama N+1 -varmistuksella tarkoitetaan tässä määräyksessä sellaista laitteistovarmistusta, jossa on N kpl tarvittavia laitteita ja niille yksi varalaite. Määritelmää on käytetty määräyksen 11 :ssä UPS-laitteiden, 13 :ssä tasasuuntaajien ja 14 :ssä vaihtosuuntaajien laitteistovarmistusvaatimusten määrittelyssä. Taajamalla tarkoitetaan tässä määräyksessä Tilastokeskuksen määritelmän mukaista asutuskeskittymää. Tilastokeskuksen määrittelemä tilastollinen taajama on vähintään 200 asukkaan rakennusryhmä, jossa rakennusten välinen etäisyys ei yleensä ole 200 metriä suurempi. Taajaman rajauksessa otetaan huomioon asuinrakennusten lisäksi mm. liike-, toimisto- ym. työpaikkoina käytettävät rakennukset. Hallinnollisilla aluejaoilla, kuten kunnan rajoilla ei ole vaikutusta taajamien muodostamiseen. [5]. Määritelmää on käytetty 8 :ssä matkaviestinverkon peruspeiton tukiasemien tehonsyötön varmistamisvaatimuksen määrittelyssä (taulukko 2, alaviite 6). Luku 2 Tärkeysluokittelu Tässä luvussa käsitellään määräyksen luvussa 2 annettuja velvoitteita. 4 Tärkeysluokittelu Määräyksen 4 :ssä määrätään viestintäverkon tai -palvelun komponenttien tärkeysluokittelusta. Viestintäverkon tai -palvelun komponentit on luokiteltu niiden tärkeyden perusteella viiteen tärkeysluokkaan, jotka alenevassa tärkeysjärjestyksessä ovat seuraavat: 1, 2, 3, 4 ja 5. Tärkeysluokittelun avulla viestintäverkon tai -palvelun komponenteille määritellään sellaiset varmistamisen ja fyysisen suojaamisen minimivaatimukset, jotka heijastavat kyseisen komponentin tärkeyttä viestintäverkon tai -palvelun kokonaisuuden kannalta. Yksi määräyksen tavoitteista on varmistaa viestintäverkkojen ja -palvelujen hyvä toimintavarmuus koko maassa, myös harvaanasutuilla alueilla. Pelkästään käyttäjämäärään perustuva tärkeysluokittelu ei toimi tämän
18 MPS 54 B/ (54) tavoitteen mukaisesti harvaanasutuilla alueilla. Sen vuoksi viestintäverkon maantieteellinen vaikutus-/peittoalue on erikseen huomioitu tärkeysluokissa 1 ja 2. Maantieteelliseen alueeseen perustuva tärkeysluokittelukriteeri vaikuttaa erityisesti joukkoviestintäverkkojen lähettimien ja muiden viestintäverkkojen keskitettyjen elementtien (esimerkiksi tukiasemaohjaimet tai puhelinverkon keskus) ja niitä palvelevien siirtojärjestelmän komponenttien tärkeysluokitteluun. Tarvittaessa voi antaa tulkintaohjeita teleyrityksen viestintäverkon tai -palvelun komponenttien tärkeysluokittelusta. Jos virasto katsoo, ettei teleyrityksen määrittelemä tärkeysluokittelu täytä määräyksen vaatimuksia, virasto voi yrityskohtaisella yksilöidyllä päätöksellä velvoittaa teleyrityksen korjaamaan toimintansa (kuten muussakin säädösten ja määräysten noudattamisen valvonnassa). 4.1 Tärkeysluokittelukriteerien soveltaminen yleisesti Viestintäverkon tai -palvelun komponentin tärkeysluokittelun perusteena käytetään viestintäverkon tai -palvelun komponentin palvelemaa maantieteellistä aluetta tai komponentin palvelemaa käyttäjämäärää (tärkeysluokka määräytyy korkeimman soveltuvan perusteen mukaan). Käyttäjämääräperusteet on määritelty määräyksessä viestintäpalvelukohtaisesti. Edellisten lisäksi käytetään tekniikkakohtaisia määrittelyjä (esimerkiksi koaksiaalikaapelilla toteutettu kaapelitelevisiopalvelu) ja viestintäverkon tai -palvelun komponenttikohtaisia tärkeysluokitteluperusteita (esimerkiksi matkaviestinverkon tukiasemaohjain tai peruspeiton tukiasema). Siirtojärjestelmän komponentin tärkeysluokka määräytyy sen palveleman käyttäjämäärän tai vaikutusalueen pinta-alan mukaan, jotka määräytyvät käyttäjien suunnasta (liityntäverkon suunnasta) runkoverkkoon päin. Esimerkiksi siirtojärjestelmän komponentin, joka pelkästään kytkee matkaviestinverkon tukiaseman tukiasemaohjaimeen, tärkeysluokka on sama kuin kyseisen tukiaseman tärkeysluokka, ei siis sama kuin tukiasemaohjaimen tärkeysluokka. Esimerkiksi siirtojärjestelmän komponentti, joka pelkästään kytkee tukiasemaohjaimen matkapuhelinkeskukseen, tärkeysluokka on sama kuin tukiasemaohjaimen tärkeysluokka, ei matkapuhelinkeskuksen tärkeysluokka. Laajemman tiedonsiirtoverkon osana olevan, muita yhteyksiä varmistavan siirtojärjestelmän komponentin tärkeysluokka määräytyy koko sen palveleman verkon käyttäjämäärän tai sen maantieteellisen vaikutusalueen perusteella. Esimerkiksi matkaviestinverkko-operaattorin runkoverkon toisiaan varmistavien siirtojärjestelmien komponenttien tärkeysluokka määräytyy matkaviestinverkon asiakasmäärän tai sen maantieteellisen vaikutusalueen perusteella. Mikäli viestintäverkon tai -palvelun komponenttia käytetään usean eri viestintäpalvelun toteuttamiseen, komponentin tärkeysluokka määräytyy eri viestintäpalvelujen pohjalta määritellyn korkeimman tärkeysluokan mukaan. Esimerkiksi siirtojärjestelmän komponentti, joka palvelee sekä
19 MPS 54 B/ (54) tärkeysluokan 5 matkaviestinverkon tukiasemaa että tärkeysluokan 4 internetyhteyspalvelun komponenttia, on tärkeysluokaltaan tasoa Viestintäverkon tai -palvelun komponenttikohtaiset tärkeysluokittelun perusteet Tärkeysluokittelu on tehty komponenttitasolla mm. seuraaville viestintäverkon tai -palvelun komponenteille: Matkaviestinverkon tukiasemaohjaimen tärkeysluokka on vähintään 2. Tukiasemaohjaimella tarkoitetaan sitä keskitettyä verkon elementtiä (esimerkiksi GSM-verkon BSC tai UMTS-verkon RNC), jonka kautta tukiasemien tietoliikenne keskitetysti ohjataan radioverkosta runkoverkkoon päin. Matkaviestinverkon peruspeiton tukiaseman tärkeysluokka on 5. Katso myös termin määritelmä kohdasta Kiinteän puhelinverkon keskittimen tärkeysluokka on 5. Kiinteän verkon internetyhteyspalvelun laajakaistakeskittimen (esimerkiksi DSLAM tai CMTS) tärkeysluokka on 5. Kiinteän langattoman internetyhteyspalvelun tukiaseman tärkeysluokka on 5. Tällaisia tukiasemia ovat esimerkiksi kiinteän WiMAX-tekniikan tai WLAN-tekniikan avulla toteutetut internetyhteyspalvelun liittymät (poislukien avoimet WLAN-verkot). Maanpäällisen radio- tai televisioverkon komponentilla tärkeysluokassa 5 tarkoitetaan antennivastaanottoon tarkoitetun joukkoviestintäverkon komponentteja. Tällaisia ovat käytännössä antennitelevisioverkkojen (kuten DVB-T tai DVB-T2) tai radiotoiminnan täytelähettimet. Kaapelitelevisioverkon laitteet eivät kuulu tähän kategoriaan. Kuitukaapelipohjaisen kaapelitelevisioverkon komponentilla tärkeysluokassa 5 tarkoitetaan liityntäverkossa tarvittavia vahvistimia ja muita laitteita, joita tarvitaan kuitupohjaisen joukkoviestintä- ja internetyhteyspalvelun välitykseen koteihin ja muihin kiinteistöihin. Tämä kategoria kattaa sellaiset liityntäverkot, joissa liityntäverkko on toteutettu kokonaan kuitukaapelilla. Koaksiaalikaapelipohjaisen kaapelitelevisioverkon komponentilla tärkeysluokassa 5 tarkoitetaan liityntäverkossa tarvittavia vahvistimia ja muita laitteita, joita tarvitaan joukkoviestintäpalvelun välitykseen koteihin ja muihin kiinteistöihin. Tämä kategoria kattaa sellaiset liityntäverkot, joissa liityntäverkko on toteutettu kokonaan tai osittain koaksiaalikaapelilla. 4.3 Maantieteellisen vaikutusalueen kriteerit Tärkeysluokissa 1 ja 2 käytetään yhtenä tärkeysluokittelun perusteena sitä, miten suurta maantieteellistä aluetta komponentti palvelee. Tärkeysluokassa 1 tämä alue on km² ja tärkeysluokassa 2 se on km². Maantieteellinen vaikutusalue -peruste soveltuu erityisen hyvin matkaviestinverkon ja maanpäällisten antennivälitteisten radio- ja televisioverkkojen komponenttien luokitteluun.
20 MPS 54 B/ (54) Maantieteellistä vaikutusaluetta ei sovelleta tärkeysluokittelun perusteena viestintäverkon komponenteille, joiden vikaantuminen ei estä muiden palveluntarjoajien tarjoamien vastaavien viestintäpalvelujen käyttöä samasta liityntäverkosta. Tällaisia viestintäpalveluita ovat muun muassa internetyhteyden päälle rakennetut palvelut (esimerkiksi sähköpostipalvelu, pikaviestipalvelu tai IPTV-palvelu). Maantieteellisellä vaikutusalueella ei tarkoiteta myöskään yksittäisistä liittymistä muodostuvaa hajapeittoa, joka saattaa muodostua muun muassa toisten operaattorien alueilla myydyistä bitstream-tuotteella toteutetuista laajakaistaliittymistä. Jotta maantieteellinen vaikutusaluekriteeri koskisi laajakaistaliittymien osalta vieraassa verkossa toimivaa palveluoperaattoria, on kyseisen palveluoperaattorin markkinaosuuden kyseisellä alueella oltava yli 30 %. Maantieteellistä vaikutusaluetta ei ole rajoitettu hallinnollisten alueiden, kuten kuntien mukaan. Määritelmän kannalta oleellista on se, miten suuren yhtenäisen maantieteellisen alueen palveluihin viestintäverkon tai -palvelun komponentti vaikuttaa. 4.4 Käyttäjämäärän käyttö tärkeysluokittelun perusteena Kaikissa tärkeysluokissa viestintäverkon tai -palvelun komponentin luokittelun yleisperusteena on se, miten suurta käyttäjämäärää komponentti palvelee. Käyttäjällä tarkoitetaan tietoyhteiskuntakaaressa [1] luonnollista henkilöä, joka palvelun tilaajana tai muuten käyttää viestintäpalvelua tai lisäarvopalvelua. Käyttäjämäärien laskennassa huomioidaan kaikki viestintäpalvelujen käyttäjät riippumatta siitä, ovatko nämä käyttäjät teleyritykselle kuluttajavai yritysasiakkaita. Seuraavassa esitetään soveltamisohjeita käyttäjämäärien tulkitsemiseen eri viestintäpalveluissa Yleisen puhelinpalvelun ja internetyhteyspalvelun käyttäjämäärä Tärkeysluokittelun perusteena käytettävä käyttäjämäärä lasketaan kuluttajaliittymissä ensisijaisesti siten, että yksi puhelin- tai laajakaistaliittymä vastaa yhtä palvelun käyttäjää. Mikäli todellinen käyttäjämäärä ei ole käytännössä laskettavissa, komponentin tärkeysluokka yleisessä puhelinpalvelussa ja internetyhteyspalvelussa määrittyy rakennetun kapasiteetin tai komponentin palveleman maantieteellisen pinta-alan mukaan. Tietoyhteiskuntakaaren [1] yksityiskohtaisten perustelujen mukaan kuluttajalla tarkoitetaan luonnollista henkilöä, joka käyttää palveluja pääasiassa muuhun tarkoitukseen kuin elinkeinotoimintaa varten. Kuluttajan käsite vastaa kuluttajansuojalain (38/1978) 1 luvun 4 :n käsitettä. Kuluttajaliittymällä tarkoitetaan tässä määräyksessä viestintäverkon liittymää, joka on pääasiallisesti tarkoitettu kuluttaja-asiakkaiden käyttöön. Kyseessä on kuluttajaliittymä myös silloin, kun teleyritys on tarkoittanut
21 MPS 54 B/ (54) kyseisen liittymätyypin pääasiassa kuluttaja-asiakkaille, mutta liittymä on esimerkiksi pienyrityksen tai yhdistyksen käytössä. Verkko-operaattorin toiselle teleyritykselle myymiä laajakaistaliittymiä pidetään määräyksessä laskennallisesti verkko-operaattorin kannalta kuluttajaliittyminä. Tärkeysluokittelussa käytettyä yleisen puhelinpalvelun ja internetyhteyspalvelun käyttäjämääräperustetta käytetään siten, että yksi kuluttajaliittymä vastaa yhtä käyttäjää. Näin siitä huolimatta, että esimerkiksi perheen yhtä laajakaistaliittymää voi käyttää useampi perheenjäsen. Yritys taas tekee tyypillisesti erillisen yksilöidyn palvelusopimuksen teleyrityksen kanssa viestintäpalvelujen käyttämisestä. Käyttäjäkohtaisten palvelujen (esimerkiksi yrityksen hankkimat matkaviestinverkon liittymät) tärkeysluokittelussa käytettävä käyttäjämäärä lasketaan suoraan liittymämäärän mukaan. Yrityksen tai toimipisteen henkilökunnalla voi olla kuitenkin myös yhteiskäyttöisiä viestintäpalveluja (esimerkiksi puhelinvaihde tai internet-yhteys), joiden todellisen käyttäjämäärän laskeminen on vaikeaa. Tämän ongelman välttämiseksi yritysliittymien yhteiskäyttöisten viestintäpalvelujen käyttäjämäärän laskemiseksi käytetään kahta seuraavaa sääntöä: 1. Perinteisen vaihdeliittymän (ISDN/R2-merkinanto) tapauksessa käyttäjämäärä on sama kuin keskusjohtojen (puhekanavien) lukumäärä. Tätä periaatetta voi soveltaa myös IP-pohjaisiin vaihteisiin, kun vaihteesta liitytään teleyrityksen viestintäverkkoon perinteisellä vaihdeliittymämerkinannoilla (ISDN/R2). 2. Ensimmäistä sääntöä ei voi kuitenkaan sellaisenaan käyttää täysin IPpohjaisissa vaihdeliitynnöissä tai internetliittymissä. Näiden yritysliittymien osalta tärkeysluokittelussa käytettävä palvelukohtainen käyttäjämäärä on 30 käyttäjää riippumatta yrityksen tai toimipisteen työntekijämäärästä. Samaa sääntöä sovelletaan sekä yleiseen puhelinpalveluun että laajakaistapalveluun Sähköpostipalvelun käyttäjämäärä Sähköpostipalvelussa tärkeysluokittelun perusteena käytettävä käyttäjämäärä lasketaan provisioitujen sähköpostitilien lukumäärän perusteella Joukkoviestintäpalvelun käyttäjämäärä antennivastaanotossa Maanpäällisen televisio- (kuten DVB-T ja DVB-T2) ja radioverkon lähettimen tärkeysluokittelun perusteena käytettävä käyttäjämäärä lasketaan lähettimen peittoalueen laskennallisen väestöpeiton mukaan. Väestöpeitto lasketaan mallintamalla radiopeitto teleyrityksen käyttämän etenemismallin mukaan, huomioiden standardien mukaiset vastaanoton minimikenttävoimakkuudet ja hyödyntäen väestötietoaineistoja.